Lyngby mister Rygaard og tre andre spillere | 3point.dk
Lyngby mister Rygaard og tre andre spillere
Mikkel Rygaard, som Brøndby er blevet sat i forbindelse med, og tre andre spillere forlader Lyngby.
Artiklen er opdateret den 7. februar klokken 15.49
Lyngby – Brøndby skal ifølge planen afvikles på søndag, men det bliver den måske ikke. Banen er nemlig frossen, da der ikke er tændt for varmen grundet den truende konkurs, og så har hverken spillere eller stab fået løn.
Derfor kan spillerne i dag få ophævet deres kontrakter, og det erfarede Tipsbladet tidligere, at Mikkel Rygaard har gjort. Spillerens agent ville dog ikke bekræfte det tidligere.
Det er nu officielt, at Rygaard har fået ophævet sin kontrakt. Det samme har holdkammeraterne Bror Blume, Simon Strand og Casper Højer.
Brøndby er af TV3 SPORT blevet nævnt som en af de største bejlere til Mikkel Rygaard.
Hvis Lyngby stadig er i Superligaen på søndag, så kan det altså blive et svækket mandskab, som møder Brøndby. Det er under alle omstændigheder ikke en optimal optakt for de kongeblå.
Mikkel RygaardSimon Strand